ПРЕДЛОГ

 На основу члана 32., а у вези члана 93. Закона о локалној самоуправи („Службени гласник РС“, бр. 129/07, 83/14-др.закон, 101/16-др.закон, 47/18 и 111/21-др.закон) и члана 40. став 1. тачка 54. и 67., а у вези члана 11. Статута општине Димитровград („Службени лист општине Димитровград“, бр. 6/19) и чланом 10. Одлуке о примањима изабраних, именованих и постављених лица у Општини Димитровград („Службени лист општине Димитровград“, бр. 7/24), Скупштина општине Димитровград, на седници одржаној дана \_\_\_\_\_\_\_\_\_ донела је

**Р Е Ш Е Њ Е**

**О ИЗМЕНИ РЕШЕЊА О ОБРАЗОВАЊУ КОМИСИЈЕ ЗА**

**ДОДЕЛУ И ПРОМЕНУ ИМЕНА УЛИЦА НА ТЕРИТОРИЈИ ОПШТИНЕ ДИМИТРОВГРАД**

**Члан 1.**

 У Решењу Скупштине општине Димитровград о образовању комисије за доделу и промену имена улица на територији општине Димитровград бр. 06-67/2021-17/6-16 од 28.04.2021. године, члан 6. став 1. мења се и гласи:

„Члан 6.

 Председнику, заменику председника и члановима Комисије припада накнада за присуство седницама у нето износу од 2.000,00 динара по седници“ .

**Члан 2.**

 Све остале одредбе које се не мењају у решењу остају на снази.

**Члан 3.**

 Ове Решење ступа на снагу наредног дана од дана доношења, а примењиваће се од 01.04.2024. године.

 Решење објавити у „Службеном листу општине Димитровград.“

**О б р а з л о ж е њ е**

 Правни основ за доношење овог решења садржан је у чл. 93. Закона о локалној самоуправи („Службени гласник РС“, бр. 129/07, 83/14-др.закон, 101/16-др.закон, 47/18 и 111/21-др.закон), којим је прописано да скупштина јединице локалне самоуправе утврђује празнике и одлучује о називима улица, тргова, градских четврти, заселака и других делова насељених места на својој територији, као и о додељивању звања „почасни грађанин“ особи чији су рад и достигнућа од посебног значаја за општину уз претходну сагласност министарства надлежног за послове локалне самоуправе.

 Ако је на подручју јединице локалне самоуправе језик националне мањине у службеној употреби, у поступку промене назива улица, тргова, градских четврти, заселака и других делова насељених места, прибавиће се мишљење националног савета и савета за међунационалне односе.

 Чланом 40. став 1. тачка 54. и 67., а у вези члана 11. Статута општине Димитровград („Службени лист општине Димитровград“, бр. 6/19), прописано је да Скупштина општине Димитровград оснива стална и повремена радна тела за разматрање питања из њене надлежности и да одлучује о називима улица, тргова, градских четврти, заселака и других делова насељених места.

 Чланом 10. Одлуке о примањима изабраних, именованих и постављених лица у Општини Димитровград („Службени лист општине Димитровград“, бр. 7/24), прописано је да актом о образовању радних тела (комисија, савета, одбора, радне групе, тимови и тд.) Општинског већа, Општинске управе и председника Општине утврђује се висина накнаде за рад и других трошкова председника и чланова радних тела.

 Разлог за доношење овор Решења о измени решења о образовању комисије за доделу и промену имена улица на територији општине Димитровград, је Одлука СО-е о примањима изабраних, именованих и постављених лица у општини Димитровград („Службени лист општине Димитровград“, бр. 7/2024) и закључак Општинског већа општине Димитровград бр. 06-80/2024-15/8-8/4 од 03.04.2024. године, којим се даном ступања на снагу Одлуке о примањима изабраних, именованих и постављених лица у општини Димитровград („Службени лист општине Димитровград“, бр. 7/2024) врши измена свих Решења о формирању Комисија које раде дугорочно, тако да уместо накнаде за рад председника и чланова Комисија која је износила 1.600,00 динара по седници, у будуће износи 2.000,00 динара.

 Имајући у виду напред наведено донето је решење као у диспозитиву.

 Доставити:

 - Члановима Комисија;

 - Рачуноводству;

 - Архиви.

 Бр. \_\_\_\_\_\_\_\_\_\_\_\_\_

 У Димитровграду, \_\_\_\_\_\_\_\_\_\_\_.2024. године.

**СКУПШТИНА ОПШТИНЕ ДИМИТРОВГРАД**

 **ПРЕДСЕДНИК**

 **Зоран Ђуров**